CELEX: 32016R1867
Language: sl
Date: 2016-10-20 00:00:00
Title: Izvedbena uredba Komisije (EU) 2016/1867 z dne 20. oktobra 2016 o spremembi Priloge k Uredbi (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine

21.10.2016   
            
            
               SL
            
            
               Uradni list Evropske unije
            
            
               L 286/32
            
         IZVEDBENA UREDBA KOMISIJE (EU) 2016/1867
   z dne 20. oktobra 2016
   o spremembi Priloge k Uredbi (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 92/83/EGS z dne 19. oktobra 1992 o uskladitvi strukture trošarin za alkohol in alkoholne pijače (1) ter zlasti člena 27(4) Direktive,
   ob upoštevanju naslednjega:
   
               (1)
            
            
               V skladu s členom 27(1)(a) Direktive 92/83/EGS morajo države članice alkohol, ki je bil popolnoma denaturiran v skladu z zahtevami katere koli države članice, oprostiti plačila trošarine, pod pogojem, da je v skladu s pogoji iz odstavkov 3 in 4 navedenega člena o teh zahtevah izdano uradno obvestilo in da so odobrene.
            
         
               (2)
            
            
               Denaturanti, ki se uporabljajo v vsaki državi članici za namene popolne denaturacije alkohola v skladu s členom 27(1)(a) Direktive 92/83/EGS, so opisani v Prilogi k Uredbi Komisije (ES) št. 3199/93 (2).
            
         
               (3)
            
            
               Z Izvedbeno uredbo Komisije (EU) št. 162/2013 (3) je bil uveden skupni postopek za popolno denaturacijo alkohola. Navedeni skupni postopek vključuje uporabo treh litrov izopropil alkohola (IPA), treh litrov metil etil ketona (MEK) in enega grama denatonijevega benzoata na hektoliter absolutnega etanola. Namen navedenega skupnega postopka je bil nadomestiti različne nacionalne postopke za denaturacijo, s čimer bi preprečili utaje, izogibanje in zlorabe na tem področju.
            
         
               (4)
            
            
               Čeprav je navedeni skupni postopek za denaturacijo priznano trden, učinkovit in uspešen v boju proti goljufijam ter hkrati preprečuje naključno ali namerno porabo, se v industriji večinoma ne uporablja, predvsem zaradi višjih stroškov navedenega postopka v primerjavi z nekaterimi nacionalnimi postopki za denaturacijo. Veliko število nacionalnih postopkov za denaturacijo slabi učinkovit nadzor in odpira priložnosti za goljufije.
            
         
               (5)
            
            
               V okviru razprav s pristojnimi organi in ob upoštevanju stališč industrije je bilo doseženo soglasje o enotnem skupnem postopku za denaturacijo. Navedeni postopek pomeni znižanje stroškov, saj zmanjšuje potrebno količino izopropil alkohola (IPA), metil etil ketona (MEK) in denatonijevega benzoata na hektoliter absolutnega etanola, pri tem pa zagotavlja zadostno raven preprečevanja.
            
         
               (6)
            
            
               Zato bi bilo treba vse nacionalne postopke za denaturacijo odstraniti iz Priloge k Uredbi (ES) št. 3199/93. Države članice, ki še naprej uporabljajo nacionalne postopke za denaturacijo, bodo tako ravnale v skladu s pogoji iz člena 27(1)(b) Direktive 92/83/EGS, ki določa oprostitev plačila usklajene trošarine za denaturiran alkohol, uporabljen za proizvodnjo katerega koli izdelka, ki ni namenjen za prehrano.
            
         
               (7)
            
            
               Komisija je posredovala vsa obvestila iz člena 27(3) Direktive 92/83/EGS drugim državam članicam.
            
         
               (8)
            
            
               Zoper zahteve, za katere je bilo izdano uradno obvestilo, ni bil vložen noben ugovor v skladu s členom 27(4) Direktive 92/83/EGS.
            
         
               (9)
            
            
               Primerno je določiti razumen rok, da se industriji omogoči dovolj časa za prilagoditev na nov skupni postopek za denaturacijo in izpolnitev obstoječih pogodbenih obveznosti.
            
         
               (10)
            
            
               Uredbo (ES) št. 3199/93 bi bilo zato treba ustrezno spremeniti.
            
         
               (11)
            
            
               Ukrepi iz te uredbe so v skladu z mnenjem Odbora za trošarine –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 3199/93 se nadomesti z besedilom iz Priloge k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. avgusta 2017.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. oktobra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 316, 31.10.1992, str. 21.
   
      (2)  Uredba Komisije (ES) št. 3199/93 z dne 22. novembra 1993 o vzajemnem priznavanju postopkov za popolno denaturacijo alkohola za namene oprostitve plačila trošarine (UL L 288, 23.11.1993, str. 12).
   
      (3)  Izvedbena uredba Komisije (EU) št. 162/2013 z dne 21. februarja 2013 o spremembi Priloge k Uredbi (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine (UL L 49, 22.2.2013, str. 55).
   
      PRILOGA
      
         
            „PRILOGA
            
                        1.
                     
                     
                        Seznam proizvodov z registrsko številko Službe za izmenjavo kemijskih izvlečkov (CAS, Chemical Abstract Service), dovoljenih za popolno denaturacijo alkohola:
                        
                                    Denatonijev benzoat
                                 
                                 
                                    CAS: 3734-33-6
                                 
                              
                                    Izopropil alkohol (IPA)
                                 
                                 
                                    CAS: 67-63-0
                                 
                              
                                    Metil etil keton (butanon) (MEK)
                                 
                                 
                                    CAS: 78-93-3
                                 
                              
                  
                        2.
                     
                     
                        Sopomenke dovoljenih proizvodov so na voljo v različnih uradnih jezikih Unije v zbirki podatkov evropskega carinskega seznama kemijskih snovi.
                     
                  
                        3.
                     
                     
                        Izraz ‚absolutni etanol‘ se v tej prilogi uporablja v skladu s terminologijo, ki jo uporablja Mednarodna zveza za čisto in uporabno kemijo (IUPAC).
                     
                  
                        4.
                     
                     
                        Skupni postopek za denaturacijo, ki se uporablja v vseh državah članicah za popolnoma denaturiran alkohol:
                        Na hektoliter absolutnega etanola se dodajo naslednje snovi:
                        
                                    —
                                 
                                 
                                    1,0 litra izopropil alkohola (IPA),
                                 
                              
                                    —
                                 
                                 
                                    1,0 litra metil etil ketona (MEK),
                                 
                              
                                    —
                                 
                                 
                                    1,0 grama denatonijevega benzoata.
                                 
                              
                  
                        5.
                     
                     
                        Denaturiranemu alkoholu se lahko doda barvilo, ki daje izdelku značilno barvo in ga naredi prepoznavnega.“